**LIEPĀJAS PIRMSSKOLAS IZGLĪTĪBAS IESTĀDE “LIEPIŅA”**

**PAŠNOVĒRTĒJUMA ZIŅOJUMS**

Liepājas pirmsskolas izglītības iestāde “Liepiņa”

Bāriņu iela 35a, Liepāja

LV – 3401

Tālrunis 63426064 un 26519845

Vadītāja: Agnese Verbele

e-pasts: liepina@liepaja.edu.lv

**2019**

Saturs

[1.Liepājas pirmsskolas izglītības iestādes “Liepiņa” vispārīgs raksturojums 3](#_Toc521591921)

[2.Izglītības iestādes pamatmērķi 5](#_Toc521591922)

[3.Izglītības iestādes sniegums kvalitātes rādītājos visu jomu atbilstošajos kritērijos 5](#_Toc521591923)

[3.1. Mācību saturs-iestādes īstenotās izglītības programmas 5](#_Toc521591924)

[3.2 Mācīšana un mācīšanās 7](#_Toc521591925)

[3.2.1. Mācīšanas kvalitāte 7](#_Toc521591926)

[3.2.2. Mācīšanās kvalitāte 8](#_Toc521591927)

[3.2.3. Vērtēšana kā mācību procesa sastāvdaļa 9](#_Toc521591928)

[3.3. Izglītojamo sasniegumi 9](#_Toc521591929)

[3.3.1. Izglītojamo sasniegumi ikdienas darbā 9](#_Toc521591930)

[3.4. Atbalsts izglītojamiem 10](#_Toc521591931)

[3.4.1. Psiholoģiskais atbalsts, sociālpedagoģiskais atbalsts un izglītojamo drošības garantēšana (drošība un darba aizsardzība) 10](#_Toc521591932)

[3.4.2. Atbalsts personības veidošanā 11](#_Toc521591933)

[3.4.3. Atbalsts karjeras izglītībā 12](#_Toc521591934)

[3.4.4. Atbalsts mācību darba diferenciācijai 12](#_Toc521591935)

[3.4.5. Atbalsts izglītojamiem ar speciālām vajadzībām 13](#_Toc521591936)

[3.4.6. Sadarbība ar izglītojamā ģimeni 13](#_Toc521591937)

[3.5. Iestādes vide 14](#_Toc521591938)

[3.5.1.Mikroklimats 14](#_Toc521591939)

[3.5.2.Fiziskā vide 16](#_Toc521591940)

[3.6. Iestādes resursi 17](#_Toc521591941)

[3.6.1. Iekārtas un materiāltehniskie resursi 17](#_Toc521591942)

[3.6.2. Personālresursi 18](#_Toc521591943)

[3.7. Iestādes darba organizācija, vadība un kvalitātes nodrošināšana 19](#_Toc521591944)

[3.7.1. Iestādes darba pašvērtēšana un attīstības plānošana 19](#_Toc521591945)

[3.7.2. Iestādes vadības darbs un personāla pārvaldība 20](#_Toc521591946)

[3.7.3. Iestādes sadarbība ar citām institūcijām 20](#_Toc521591947)

[4.Citi sasniegumi 21](#_Toc521591948)

[5.Pašvērtējuma kopsavilkums 21](#_Toc521591949)

[6.Turpmākā attīstība (balstīta uz pašvērtējumā iegūtajiem secinājumiem) 23](#_Toc521591950)

# 1.Liepājas pirmsskolas izglītības iestādes “Liepiņa” vispārīgs raksturojums

Liepājas pirmsskolas izglītības iestāde “Liepiņa” (turpmāk tekstā – izglītības iestāde) ir Liepājas pilsētas Domes dibināta vispārēja pirmsskolas izglītības iestāde un atrodas Liepājas pilsētas Izglītības pārvaldes pārraudzībā.

Izglītības iestāde atrodas Bāriņu ielā 35a, Liepājā, pilsētas centrā. 2009.gadā veikta ēkas ziemeļu korpusa fasādes vienkāršotā renovācija Bāriņu ielā 35a, Liepājā.

Ēkā darbojas

1. 7 grupas izglītojamajiem no 1,5-7 gadu vecumam,
2. 1 grupa izglītojamajiem ar redzes traucējumiem no 3-7 gadu vecumam,
3. rotaļu grupa, kurā uzturas bērni no 2 -7 gadu vecuma līdz 4 stundām dienā.

Izglītības iestādei līdzās, katra savā pusē, atrodas pirmsskolas izglītības iestādes “Pūcīte” un “Rūķītis”. Tuvumā atrodas folkloras centrs Namīns, Liepājas latviešu biedrības nams, Liepājas Leļļu teātris, Liepājas teātris, Rožu laukums, Liepājas Universitāte, Liepājas bērnu un jaunatnes centra struktūrvienība “Vaduguns”, bērnu bibliotēka “Vecliepājas Rūķis”, Liepājas Pētertirgus, ezers. 20 minūšu gājiena attālumā ir Jūrmalas parks un Baltijas jūras pludmale.

Iestādei ir filiāle “Ķipars”, kas atrodas Toma ielā 59, Liepājā. Filiālē darbojas

1. 3 grupas bērniem vecumā no 3-7gadiem,
2. Aukļu dienests, kas koordinē bērnu uzraudzības pakalpojuma sniedzēju darbu Liepājas pašvaldībā.

Filiāle “Ķipars” atrodas tuvu Jūrmalas parkam un pludmalei. Tuvumā ir Liepājas Mūzikas, mākslas un dizaina vidusskola, 10.vidusskola, Čakstes laukums, Liepājas Pētertirgus, Liepājas pilsētas Dome.

Atrašanās vieta pilsētas centrā dod iespēju dažādot mācību procesu, sasaistot to ar reālo dzīvi.

Izglītības iestādi apmeklē izglītojamie no visiem pilsētas mikrorajoniem – centra, Zaļās birzs, Tosmares, Karostas, Ezerkrasta, Dienvidrietumu rajona, Laumas rajona, ezermalas.

Izglītības iestāde ir dibināta **1964.gadā kā 23.mazbērnu novietne – bērnudārzs** . Ēka ir celta 5 grupām.

**No 1993.gada** iestādē viena no grupām tika pielāgota izglītojamiem ar redzes traucējumiem.

**Ar 1998.gada 1.janvāri** izglītības iestādes nosaukums tika mainīts no “23.mazbērnu novietne-bērnudārzs” uz “mazbērnu novietne –bērnudārzs “Liepiņa””.

**Ar 2001.gada 1.septembri** nosaukums “mazbērnu novietne –bērnudārzs “Liepiņa”” tika mainīts uz “pirmsskolas izglītības iestāde “Liepiņa””.

**2007.gadā** tika veikta ēkas rekonstrukcija, kuras laikā izglītības iestādei tika uzcelta piebūve vēl 3 grupām un tika izveidotas telpas rotaļu grupai.

**2007.gadā** Bērnu un ģimenes lietu ministrijas un Liepājas pilsētas pašvaldības pilotprojekta “Aukļu dienesta izveidošana Liepājā” rezultātā tika izveidots Aukļu dienests. No 2013.gada Aukļu dienests darbojas filiālē “Ķipars”.

**2013.gada 15.oktobrī**  izglītības iestādei ir pievienota reorganizētā Liepājas pirmsskolas izglītības iestāde “Ķipars” kā filiāle “Ķipars”, kas atrodas Toma ielā 59, Liepājā.

Budžeta ietvaros regulāri tiek veikts kosmētiskais remonts izglītības iestādes telpās.

Izglītības iestādē tiek īstenotas 2 izglītības programmas.

Tabula Nr.1 Izglītības iestādē īstenotās izglītības programmas.

|  |  |  |  |  |
| --- | --- | --- | --- | --- |
| Izglītības programmas nosaukums | Izglītības programmas kods | Licence | | Īstenošanas vieta |
| Nr. | Izdošanas datums |
| Vispārējās pirmsskolas izglītības programma | 01011111 | V-6947 | 17.12.2013. | Bāriņu iela 35a, Liepāja  Toma iela 59, Liepāja |
| Speciālās pirmsskolas izglītības programma izglītojamajiem ar redzes traucējumiem | 01015111 | V-3224 | 20.12.2010. | Bāriņu iela 35a, Liepāja |

Izglītojamo skaits 2018.gada 1.septembrī vispārējās pirmsskolas izglītības programmā ir 197, speciālās pirmsskolas izglītības programmā izglītojamajiem ar redzes traucējumiem ir 10.

Izglītības iestāde ir nodrošināta ar pedagogiem atbilstoši štatu sarakstam un normatīvo aktu prasībām.

Tabula Nr.2. Pedagogu sadalījums pēc izglītības.

|  |  |  |
| --- | --- | --- |
| Pedagogu amati | Pedagogu skaits, kuriem ir augstākā pedagoģiskā izglītība | Pedagogu skaits, kuri iegūst augstāko pedagoģisko izglītību |
| Iestādes vadītājs | 1 |  |
| Vadītāja vietnieks izglītības jautājumos | 1 |  |
| Izglītības metodiķis | 1 |  |
| Pirmsskolas izglītības skolotājs | 20 | 3 |
| Mūzikas skolotājs | 2 |  |
| Sporta skolotājs | 1 |  |
| Speciālais pedagogs | 1 |  |
| Skolotājs logopēds | 2 |  |
| **Kopā :** | **30** | **2** |

Izglītības iestādē izglītojamiem tiek piedāvātas interešu izglītības programmas:

1. tautas dejas,
2. angļu valoda,
3. vispārattīstošā vingrošana.

Visas programmas ir licencētas Liepājas pilsētas pašvaldībā.

# 2.Izglītības iestādes pamatmērķi

**Izglītības iestādes moto:** “Saknes un spārni – vissvarīgākais ko mēs varam dot bērniem” (Z.Mauriņa).

**Izglītības iestādes misija:** Bērni ir vērtība un mūsu valsts nākotne.

**Izglītības iestādes vīzija:** Liepājas pirmsskolas izglītības iestāde “Liepiņa” ir mūsdienīga, uz attīstību balstīta iestāde, kas efektīvi konkurē izglītības vidē ar stabilu reputāciju, augstiem izglītības standartiem un motivētiem darbiniekiem.

**Pamatmērķis:** Īstenot pirmsskolas izglītības programmas un sagatavot izglītojamo pamatizglītības apguvei skolā.

**Izglītības iestādei ir šādi** **uzdevumi**:

1. Nodrošināt katra izglītojamā spējām atbilstošu attīstību.
2. Īstenot licencētās pirmsskolas izglītības programmas.
3. Sagatavot izglītojamos pamatizglītības programmas uzsākšanai.
4. Sniegt pedagoģisko palīdzību un informēt vecākus, aizbildņus vai personas, kas viņus aizstāj, par bērna audzināšanu.

**Gada galvenie uzdevumi 2018./2019.māc. g**.:

1. Pakāpeniski pilnveidot radošu, daudzfunkcionālu bērnu interesēm un vajadzībām atbilstošu mācību vidi, kurā tiek nodrošināta iespēja bērnam pētīt, izzināt un pašam mācīties..
2. Sekmēt bērna personības apzināšanos un attīstību, liekot pamatus caurviju prasmju apguvei.

# 3.Izglītības iestādes sniegums kvalitātes rādītājos visu jomu atbilstošajos kritērijos

## 3.1. Mācību saturs-iestādes īstenotās izglītības programmas

Tabula Nr.3. Izglītojamo skaita izmaiņas izglītības programmās:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Izglītības programmas nosaukums | Kods | Licence | | Izglītojamo skaits 2016./2017. m.g. | | Izglītojamo skaits 2017./2018. m.g. | | Izglītojamo skaits 2018./2019. m.g. | |
| Nr. | Datums |
| Sākumā | Beigās | Sākumā | Beigās | Sākumā | Beigās |
| Vispārējās pirmsskolas izglītības programma | 01011111 | V-6947 | 17.12.2013. | 199 | 207 | 213 | 218 | 197 | 206 |
| Speciālās pirmsskolas izglītības programma izglītojamajiem ar redzes traucējumiem | 01015111 | V-3224 | 20.12.2010. | 11 | 13 | 15 | 15 | 10 | 10 |

Kārtējā mācību gada septembrī izglītības iestādes vadītāja vietnieks izglītības jautājumos sastāda izglītības iestādes rotaļnodarbību sarakstu, ko apstiprina izglītības iestādes vadītājs. Ja nepieciešams, mācību gada otrajā pusgadā sarakstā tiek veiktas saskaņotas izmaiņas. Rotaļnodarbību saraksts un mācību slodze atbilst normatīvo aktu prasībām.

Pedagogi mācību gada sākumā un izmaiņu gadījumā tiek iepazīstināti ar “Rotaļnodarbību sarakstu”.

Pedagogi plāno mācību satura apguves secību un apguvei paredzēto laiku saskaņā ar pirmsskolas izglītības vadlīnijām, īstenojamām izglītības programmām, iestādes gada un mēneša mācību un audzināšanas darba plānu. Mācību saturs tiek plānots nedēļai grupas tematiskajā plānā. Izglītības programmu īstenošanā tiek ievērota tematiskā pēctecība.

Ar tematisko plānu vecāki tiek iepazīstināti, izvietojot to vecāku stendā un tiešsaistes sistēmā www.eliis.lv. Izglītojamo sasniegumi tiek vērtēti 2 reizes gadā, aizpildot izglītības iestādes izstrādātās “Bērnu attīstības kartes”. Ar vecākiem 1 reizes mācību gadā aprīlī organizē individuālās pārrunas, kurās vecāki tiek iepazīstināti ar bērna sasniegumiem.

Pedagogi īsteno plānoto mācību satura apguvi un nepieciešamības gadījumā veic korekcijas. Pedagogi tiešsaistes sistēmā ELIIS plāno mācību darbu, ievērojot izglītojamo individualitāti, un, plānojot piemērotus atbalsta pasākumus gan talantīgajiem izglītojamiem, gan izglītojamiem ar mācību grūtībām. Izglītības iestāde nodrošina pedagogus ar izglītības programmas īstenošanai atbilstošu mācību literatūru un citiem mācību līdzekļiem.

Vadītājas vietniece izglītības jomā veido pedagogu darba grupas jaunu mācību pieeju īstenošanā un pilnveidošanā.

Pedagogi iestādē dalās pieredzē, popularizējot savus labās prakses piemērus, kā arī atklātajās rotaļnodarbībās.

Izglītības iestādes vadītāja vietnieks sadarbojas ar pedagogiem mācību satura izstrādē. Iestādē tiek organizētas atklātās nodarbības, diskusijas, sapulces, lai pilnveidotu pedagogu pieredzi mācību procesa organizēšanā un satura pilnveidošanā. 3 reizes gadā notiek pedagoģiskās sēdes, kurās tiek izvērtēts padarītais un pieņemti lēmumi turpmākajai iestādes attīstībai.

Izglītības iestādes vadītāja vietnieks pārrauga mācību procesu, veicot rotaļnodarbību vērošanu un organizējot pieredzes apmaiņas pasākumus gan iestādes, gan pilsētas mērogā. Pedagogi piedalās Izglītības pārvaldes organizētajos pasākumos.

Izglītības iestādes gada un mēneša darba plānā ir iekļauti pasākumi, kas veido izglītojamā attieksmi pret sevi, citiem, darbu, dabu, kultūru, sabiedrību, valsti. Tiek organizēti pasākumi arī ārpus izglītības iestādes, lai bērni sabiedriskās dzīves noteikumus varētu apgūt reālajā vidē – teātra apmeklējums, drošības noteikumu uz ielas mācīšanās ekskursijas laikā pilsētā, ugunsdzēsēju depo, policijas klases apmeklējums, vecāku darba vietu apmeklējums u.c.

Ir īstenota pieaugušo neformālā izglītība, organizējot izglītības iestādē seminārus pedagogiem, tehniskajam personālam un vecākiem.

**SASNIEGUMI:**

* Pedagogi plāno mācību saturu tiešsaistes sistēmā ELIIS.
* Pilnveidota grupu vide, iekārtojums, izstrādāti metodiskie materiāli mācību pieejas maiņai bērnu caurviju prasmju apguvei.

**TURPMĀKĀ ATTĪSTĪBA**:

* Turpināt aktualizēt izglītības programmas atbilstoši izglītojamo vajadzībām un pieprasījumam.
* Turpināt mainīt un pilnveidot mācību pieejas bērnu izglītošanā un audzināšanā ( grupas vides iekārtojums, metodisko materiālu izgatavošana caurviju prasmju apguvei, skolotāju pašizglītošanās mācību pieejas ieviešanai).

**VĒRTĒJUMS:** LABI

## 3.2 Mācīšana un mācīšanās

3.2.1. Mācīšanas kvalitāte

Ikdienā regulāri tiek aizpildīti grupu žurnāli. Grupu žurnālu aizpildes kontroli uzrauga iestādes vadītāja.

Pedagogi regulāri plāno mācību darbu tematiskajos plānos. Grupu tematisko plānu kontroli regulāri nodrošina izglītības iestādes vadītāja vietnieks.

Pedagogi plāno rotaļnodarbību saturu, balstoties uz mūsdienu aktualitātēm un reālo dzīvi. Iesaista sadarbības partnerus tematu izzināšanai, dodas ekskursijās, izmanto piemērotu vidi. Piem., temata “Grāmatas” apgūšanā bērni devās uz tuvējo bibliotēku “Vecliepājas rūķis” un grāmatnīcu “Valters un Rapa”. Lai kvalitatīvi sniegtu informāciju par drošības jautājumiem, bērni devās uz Liepājas policijas izveidoto mācību klasi Bāriņu ielā 3, iepazinās ar ugunsdzēsēju depo. Tika uzaicināts neatliekamās palīdzības darbinieks, lai sniegtu elementāras instrukcijas bērniem. Tēmas “Putni” iepazīšanai bērni devās uz Liepājas putnu vērošanas torni. Mājturības rotaļnodarbībās bērni apgūst pašapkalpošanās prasmes ēdiena gatavošanā u.c.

Vadītājas vietniece izglītības jautājumos pedagogiem sniedz informāciju par rotaļnodarbību vadīšanas kvalitāti gan mutiski, gan rakstiski. Pēc katras atklātās rotaļnodarbības vērošanas dalībnieki sniedz pedagogam atgriezenisko saiti par labās prakses piemēriem un pilnveidojamām prasmēm. Pārskatu par darba ieguldījumu pedagogi saņem pedagoģiskās padomes sēdē un mazās pedagoģiskās padomes sēdēs.

Mācību procesā tiek pielietotas dažādas mācību metodes. Pedagogi izmanto gan individuālo, gan grupu, gan pāru darbu.

Tiek izmantoti atbilstoši mācību līdzekļi, aprīkojums un jaunās tehnoloģijas (datori, multimediju projektors, interaktīvā tāfele, planšetdators). Mācību līdzekļi tiek regulāri atjaunoti un papildināti. Pedagogi regulāri atjauno un papildina mācību līdzekļu bāzi - gatavo didaktiskās spēles, uzskates līdzekļus atbilstoši tematikai un plānotajiem uzdevumiem. Lai materiāli būtu ilgtspējīgi, tos laminē.

Metodiskajā kabinetā pedagogiem pieejamas konsultācijas un metodiskie materiāli.

Izglītības iestādē tiek organizētas izstādes, sporta pasākumi, ekskursijas, praktikumi u.c. ar mācību un audzināšanas darbu saistīti projekti. Izglītojamie piedalās konkursos, skatēs, izstādēs, kas notiek pilsētas mērogā ( radošuma dienas, “ Cālis-2019 ”, radošais konkurss "No sēklas līdz galdam". u.c.). Ikdienas aktivitāšu laikā ievēro bērnu sasniegumus, mutiski sniedz pozitīvu vērtējumu.

Izglītības iestādē grupās tiek pilnveidots darbs ar gaismas galdiem.

**SASNIEGUMI:**

* Mainīta grupas vide un izkārtojums atbilstoši jaunajai pieejai.
* Izstrādāti metodiskie materiāli bērnu pašizziņas un pašvadības veicināšanai.

**TURPMĀKĀ ATTĪSTĪBA**:

* Turpināt izstrādāt metodiskos materiālus caurviju prasmju apguvei.
* Īstenot mācību satura plānošanu kā integrētas mācības par aktuālu tematu periodam ne īsākam par vienu mēnesi.

**VĒRTĒJUMS:** LABI

### 3.2.2. Mācīšanās kvalitāte

Pedagogi izglītojamajiem sniedz priekšstatu par dienas norisi, apgūstamajām prasmēm un mācību tēmām rīta aplī, kā arī nodrošina atbalsta materiālus patstāvīgas mācīšanās prasmju veicināšanai. Izglītojamie arī iesaka priekšlikumus interesējošo tematu izzināšanā. Izglītojamam pašam ir iespēja iesaistīties mācību procesa individualizācijā, balstoties uz savām prasmēm un interesēm, darbojoties aktivitāšu centros. Ikdienā izglītojamiem tiek radītas iespējas izvēlēties interesējošos centrus (lomu rotaļu, mākslas, dabas, grāmatu centrs u.c.) Mācību darbam izvirzītās prasības tiek atspoguļotas tematiskajā plānā.

Izglītojamie zina un izprot mācību darbam izvirzītās prasības. Vecāki var iepazīties ar mācību saturu, izlasot grupas garderobē izvietotos materiālus (vadlīnijas, tematiskais plāns, grupas kalendārs u.c.), sarunās ar pedagogiem un izglītības iestādes vadītāja vietnieku, grupu vecāku sapulcēs, izglītības iestādes mājas lapā.

Izglītojamo izglītības iestādes apmeklējumu fiksē grupu žurnālos Eliis tiešsaistes sistēmā. 31.08.2018. ir izstrādāta un tiek ievērota “Kārtība, kādā reģistrē izglītojamo ierašanos un neierašanos pirmsskolas iestādē “Liepiņa”. Regulāri tiek analizēti izglītojamo kavējumi, to ietekme uz pirmsskolas programmas mācību satura apguvi. Iestādes medicīnas māsa analizē kavējuma iemeslus. Neattaisnota kavējuma gadījumā grupas pedagogs sazinās ar vecāku un noskaidro neapmeklējuma iemeslu. Ja nav iespējams sazināties, skolotājs informē iestādes vadītāju. Vecāku sapulcēs un individuālajās pārrunās tiek sniegta informācija par regulāra apmeklējuma nozīmi mācīšanās kvalitātes nodrošināšanā.

Izglītojamo izaugsmes dinamika tiek vērtēta 2 reizes gadā. Pedagogs aizpilda iestādē izstrādātās “Bērnu attīstības kartes” atbilstoši noteiktajiem kritērijiem. Bērnu attīstība tiek analizēta “ Mazajās pedagoģiskajās sēdēs” 2 reizes gadā, kurās piedalās grupas pedagogi, vadītāja vietnieks izglītības jautājumos, iestādes medicīnas māsa un logopēds.

Izglītības iestāde veicina bērnu izaugsmi un attīstību, organizējot dažādus kultūras un sporta pasākumus, izstādes, projektus un koordinē iesaistīšanos konkursos. Izglītojamie iesaistās iestādes, pilsētas un valsts līmeņa pasākumos. Izglītības iestādē tiek plānoti un organizēti gadskārtu svētki, sporta svētki bērniem un vecākiem, Latvijas valsts svētki, pasākumi par bērnu drošības ievērošanu un veselību u.c. Aktīvi iesaistāmies pilsētas līmeņa pasākumos, kuros pārstāvam savu iestādi, piem., karjeras dienas, Liepājas radošuma dienas, Ģimenes diena, puķu audzēšanas akcijā u.c. Sekojam līdzi Latvijas mēroga aktivitātēm, kas saistītas ar bērnu izglītošanās un izaugsmes iespējām. Jau vairākus gadus vecākā vecuma izglītojamiem organizējam “Dzimtās valodas dienu”, lai veicinātu bērnu attieksmi pret latviešu valodas lietošanu un kultūru. Iestāde sadarbojas ar biedrību “Liepziediņa bērnība” un citiem sadarbības partneriem dažādu izglītojošu pasākumu organizēšanā.

**SASNIEGUMI:**

* Individuālās pārrunas ar vecākiem 1 reizi gadā.

**TURPMĀKĀ ATTĪSTĪBA**:

* Informācijas pieejamība e-vidē ( ELIIS),
* Ieviest stratēģijas izglītojamo pašvadītas mācīšanās sekmēšanai.
* Iesaistīt vecākus bērnu izziņas intereses nodrošināšanai tēmas apguvē.

**VĒRTĒJUMS**: ĻOTI LABI

### 3.2.3. Vērtēšana kā mācību procesa sastāvdaļa

Izglītības iestādē tiek veicināta izglītojamo pašvērtēšana un savstarpējā vērtēšana, sniedzot atbalstu un motivāciju turpmākajā mācību procesā.

Izglītojamā zināšanu, prasmju un attieksmju vērtējumu izsaka mutvārdos, uzsverot pozitīvo un nozīmīgo viņa darbībā un sasniegumos.

Pedagogi veic izglītojamo zināšanu, prasmju un iemaņu attīstību 2 reizes mācību gadā – novembrī un aprīlī. Vērtēšanas kritēriji izstrādāti atbilstoši pirmsskolas izglītības mācību satura jomām un paredzētajiem sasniedzamajiem rezultātiem. Atsevišķās grupās skolotāji veic konkrētu prasmju apguves izvērtējumu ikdienas darbā, fiksējot to pierakstos. Balstoties uz bērnu attīstības kartēs fiksēto informāciju, tiek aizpildītas iestādē izstrādātās “Pirmsskolas izglītības mācību satura apguves vērtējums” kartes. Šīs kartes tiek izmantotas individuālajās pārrunās ar vecākiem. Beidzot izglītības iestādi, šīs kartes tiek izsniegtas vecākiem.

**SASNIEGUMI:**

* Ikdienā tiek veikta summatīvā vērtēšana
* Vērtējums par izglītojamā attīstību ir pieejams Eliis sistēmā

**TURPMĀKĀ ATTĪSTĪBA**:

* Izstrādāt izglītojamā mācību sasniegumu vērtēšanas kārtību, kritērijus.

**VĒRTĒJUMS:** LABI.

## 3.3. Izglītojamo sasniegumi

### 3.3.1. Izglītojamo sasniegumi ikdienas darbā

Ikdienā pirmsskolas pedagoģiskajā procesā izglītojamo sasniegumi tiek novēroti rotaļnodarbībās un brīvajā darbībā, kur galvenais bērnu darbības veids ir rotaļa. Pedagogi cenšas uzteikt katra izglītojamā veikumu, stimulējot un iedrošinot viņu nākošajai izzinošai darbībai. Par izglītojamo sasniegumiem regulāri tiek informēti izglītojamo vecāki. Pēc pirmsskolas izglītības satura apguves par bērna sasniegumiem vecāki tiek informēti rakstiski.

Izglītojamo spējas un talanti tiek ievēroti un virzīti tālākai attīstībai, piem., ieteikts vecākiem bērna talantu turpināt attīstīt mākslas skolā un mūzikas skolā. Mūzikas skolotājas L.Jugāne un V.Poriņa ar iestādes bērnu ansambļiem piedalījās Liepājas pirmsskolas izglītības iestāžu audzēkņu koncertā “Es esmu Latvija!” koncertzālē “Lielais Dzintars”, kas veltīts Latvijas simtgadei.

**SASNIEGUMI:**

* Tiek ievērota, atbalstīta un virzīta bērnu spēju turpmākā izaugsme.

**TURPMĀKĀ ATTĪSTĪBA:**

* Turpināt attīstīt izglītojamo talantu, spējas un sniegt atbalstu izglītojamiem ar mācīšanās grūtībām
* Izveidot izglītojamo mācību sasniegumu kartes
* Sadarboties ar vecākiem izglītojamā talanta attīstīšanai

**VĒRTĒJUMS:** LABI

## 3.4. Atbalsts izglītojamiem

### 3.4.1. Psiholoģiskais atbalsts, sociālpedagoģiskais atbalsts un izglītojamo drošības garantēšana (drošība un darba aizsardzība)

Izglītības iestādē darbojas atbalsta personāls: vadītāja vietnieks izglītības jautājumos vai izglītības metodiķis, logopēds, speciālais pedagogs grupā izglītojamajiem ar redzes traucējumiem, medicīnas māsa.

Izglītības iestādē analizē izglītojamo uzvedības izpausmes. Skolotāji veic pedagoģisko vērojumu pierakstus. Tiek organizētas grupas pedagogu un individuālās sapulces ar vecākiem problēmsituāciju izvērtēšanai. Sanāksmes tiek protokolētas un tiek izveidots turpmākās darbības plāns. Ja vecāks neiesaistās jautājuma risināšanā, vai konstatēta vardarbība pret bērnu, tiek piesaistīts sociālais pedagogs no Izglītības pārvaldes, kurš nepieciešamības gadījumā arī iesaista Bāriņtiesu, sociālo dienestu un policiju.

Medicīnas māsa veic regulāru bērnu medicīnisko aprūpi. Notiek sadarbība starp medicīnas māsu, vecākiem, aizbildņiem un grupu skolotājām. Negadījumu, traumu vai pēkšņas saslimšanas gadījumā pirmsskolas izglītības iestādē vecāki nekavējoties tiek informēti telefoniski. Ir izstrādāti “Pirmsskolas izglītības iestādes “Liepiņa” noteikumi par darbinieku rīcību, ja ar bērnu noticis nelaimes gadījums ”.Traumatisma un nelaimes gadījumā tiek sastādīts akts, kurš tiek reģistrēts nelaimes gadījumu ar izglītojamiem uzskaites žurnālā. Katra mācību gada beigās medicīnas māsa veic bērnu traumatisma analīzi. Ar apkopojumu tiek iepazīstināti pedagogi un tiek izvērtēti traumatisma cēloņi. Medicīniskos ierakstus par primārās veselības aprūpes un neatliekamas medicīniskās palīdzības saņemšanu reģistrē ambulatoro pacientu reģistrācijas žurnālā. Izglītojamiem, kuriem ir konstatēta hroniska saslimšana vai pārtikas alerģija, aprūpe tiek veikta atbilstoši ārsta norādījumiem. Vismaz 1 reizi gadā un pēc nepieciešamības medicīnas māsa veic izglītojamiem kašķa un pedikulozes pārbaudes. Infekciju slimību gadījumi, pēc ārsta apstiprinātas diagnozes, tiek reģistrēti infekcijas slimību uzskaites žurnālā.

Vadītāja un pedagoga rīcība, ja izglītojamais apdraud savu vai citu personu drošību ir noteikta 21.08.2017. noteikumos “Pirmsskolas izglītības iestādes Liepiņa” noteikumi par vadītāja un pedagogu rīcību, ja izglītojamais apdraud savu vai citu personu drošību, veselību un dzīvību”.

Izglītības iestādē ir izstrādāti iekšējie normatīvie akti, kas nosaka izglītojamo drošību izglītības iestādē un tās organizētajos pasākumos.

Izglītojamie ar iekšējās kārtības noteikumiem un drošības noteikumiem tiek iepazīstināti izglītojamiem saprotamā valodā katra mācību gada septembra mēnesī un turpmāk, atbilstoši iekšējos normatīvajos aktos noteiktajam laikam. Iekšējās kārtības noteikumi ir pieejami izglītības iestādes “Liepiņa” mājas lapā, vecāku informācijas stendos un tie ir izlasāmi iestādes informācijas stendā vestibilā.

Izglītības iestādē reizi gadā tiek veikts darba vides riska faktoru novērtējums un sastādīts darba vides riska samazināšanas darba aizsardzības pasākumu plāns.

Grupu skolotāji plāno tēmas un organizē rotaļnodarbības, lai bērni labāk izprastu kārtības noteikumus un tos ievērotu. Metodiskajā kabinetā pedagogiem ir pieejami materiāli par kārtības ievērošanu un vardarbības profilaksi pirmsskolas iestādē. Iestādē visi mācību tehniskie līdzekļi, iekārtas un aprīkojums ir droši, ar valstī noteiktajiem sertifikātiem, iekārtas ir verificētas un kalibrētas atbilstoši noteikumiem.

Iestādes telpās ir izvietoti evakuācijas plāni, kuros norādīti evakuācijas ceļi un evakuācijas kārtība, atbildīgie par evakuāciju. Katru mācību gadu iestādē notiek mācību evakuācija. Pirmsskolas iestādei ir sadarbība ar pašvaldības un valsts policijas darbiniekiem, VUGD darbiniekiem gan profilaktiskajos pasākumos, gan problēmsituācijās.

Lai izglītības iestādē neiekļūtu nepiederošas personas, izglītības iestādē ir noteikta izglītojamo vecākiem un citām personām saistoša uzturēšanās kārtība. Kārtība ir pieejama izglītojamo vecākiem un citām personām.

Lai tiktu nodrošināta izglītojamo drošība, izglītības iestādē ir drošības pultis apsardzes dienesta izsaukšanai.

**SASNIEGUMI:**

* Ir izvietoti iekšējās kārtības noteikumi vizuālā veidā telpās un āra vidē.
* Notiek regulāra sadarbība ar Izglītības pārvaldes atbalsta centru ( psihologs, sociālais pedagogs u.c.).
* Iestādes tehniskais personāls ir apguvis zināšanas bērnu tiesību aizsardzības jomā
* Pedagogi regulāri papildina zināšanas profesionālās pilnveides kursos

**TURPMĀKĀ ATTĪSTĪBA**:

* Sadarbībā ar pilsētas pašvaldību risināt jautājumu par medicīnas māsas štata vietas nodrošināšanu uz visu iestādes darba laiku no plkst.7.00-18.30.
* Turpināt sadarboties ar sociālo pedagogu pedagoģisko situāciju risināšanai un izglītojamo emocionālas drošības garantēšanai.

**VERTĒJUMS:** LABI

### 3.4.2. Atbalsts personības veidošanā

Ir izstrādāti audzināšanas darba virzieni 2018./2019., 2019./2020., 2020./2021. mācību gadam. Kā galvenie darba virzieni ir noteikti: rosināt pozitīvu attieksmi pret sevi, ģimeni un Latvijas valsti kā vērtību, sekmēt bērna personības apzināšanos apgūstot caurviju prasmes, veicināt cieņpilnas, atbildīgas un iecietīgas cilvēku savstarpējās attiecības. Audzināšanas programma izstrādāta atbilstoši aktualitātēm normatīvo aktu prasībās. Audzināšanas programmā ir ietvertas tēmas, kas veicina izglītojamo sociālās kompetences.

Iestādē ir izstrādāti iekšējās kārtības noteikumi. Tie veidoti sadarbojoties ar iestādes vecākiem. Ar iekšējās kārtības noteikumiem izglītojamie tiek iepazīstināti katru gadu septembrī bērniem saprotamā formā atbilstoši vecumposmam. Arī grupās vizuāli ir izveidoti uzskatāmi iekšējās kārtības noteikumu izraksti.

Bērni disciplinēšanai tiek izmantotas pozitīvās disciplinēšanas metodes.

Iestāde piedāvā sekojošas interešu izglītības programmas: angļu valoda, dziedāšanas pulciņš, mūsdienu dejas, sporta pulciņš. Interešu izglītības programmas tiek regulāri pārskatītas, izvērtētas un pilnveidotas.

**SASNIEGUMI:**

* ir izstrādāti audzināšanas darba virzieni 2018./2019., 2019./2020., 2020./2021. mācību gadam.

**TURPMĀKĀ ATTĪSTĪBA**:

* Daudzveidot interešu izglītības piedāvājumu iestādē.
* Veikt izglītojamo mācību sasniegumu formatīvo vērtēšanu.
* Veidot atbalstu izglītojamo pašapziņas attīstīšanai.

**VĒRTĒJUMS:** LABI

### 3.4.3. Atbalsts karjeras izglītībā

Izglītības iestādē tiek īstenota karjeras izglītība, iesaistot izglītojamo vecākus. Iestādē regulāri notiek tikšanās ar dažādu profesiju pārstāvjiem. Izglītojamiem ir iespējams iepazīties ar dažādu uzņēmumu darba specifiku. Iestāde sadarbojas ar dažādām organizācijām (ugunsdzēsēji, bibliotēka, teātris u.c.), uz kurām bērni dodas ekskursijās un iepazīstas ar profesijām. Katru gadu izglītības iestāde “Liepiņa” piedalās pilsētas organizētajās “Karjeras dienās”. Plānojot mācību darbu, regulāri tiek ietverta izglītojamo iepazīstināšana ar profesijām.

**SASNIEGUMI:**

* Pedagogi nodrošina pirmsskolas izglītības mācību satura apguvē bērnu izglītošanu par profesiju daudzveidību, cilvēku darba nozīmi sabiedrības un ģimenes dzīvē.
* Īstenojot karjeras izglītošanu aktīvi tiek iesaistīti izglītojamo vecāki.
* Tiek organizētas mācību ekskursijas uz uzņēmumiem un organizācijām tuvākajā apkārtnē.

**TURPMĀKĀ ATTĪSTĪBA**:

* Turpināt veicināt bērnu izziņas interesi par profesiju daudzveidību, organizējot mācību ekskursijas uz uzņēmumiem tuvākajā apkārtnē.

**VĒRTĒJUMS:** ĻOTI LABI

### 3.4.4. Atbalsts mācību darba diferenciācijai

Izglītības iestāde veicina un atbalsta apzināto talantīgo izglītojamo dalību konkursos, projektos, u.c.

Mācību procesā pedagogi novēro bērnu individuālās vajadzības un piemēro atbilstošus uzdevumus zināšanu, prasmju un iemaņu apguvei. Grupās tiek plānoti uzdevumi atbilstoši bērnu vecumam un spējām. Speciālais pedagogs aizpilda individuālā darba dienasgrāmatas bērniem ar redzes traucējumiem, izvirza uzdevumus atbilstoši bērna vajadzībām un redzes diagnozei.

Mūzikas skolotājs tiešsaistes sistēmā [www.eliis.lv](http://www.eliis.lv) veic ierakstus par individuālo darbu mūzikas nodarbībās ar talantīgajiem bērniem un bērniem ar mācīšanās grūtībām.

Vadītājas vietniece sniedz konsultācijas un priekšlikumus uzdevumu diferencēšanai rotaļnodarbībās.

**SASNIEGUMI:**

* Pedagogi veic darbu ar izglītojamiem, lai nodrošinātu uzdevumu diferenciāciju un mācību procesu pielāgotu bērna vajadzībām un spējām.
* Tiek veikts individuālais darbs talantīgajiem bērniem mūzikas jomā.
* Ir izveidots “Atbalsta komandas reglaments” ar metodiskiem ieteikumiem individuālā izglītības plāna sastādīšanai.

**TURPMĀKĀ ATTĪSTĪBA**:

* Nodrošināt diferencētu pieeju mācību procesā
* Izstrādāt vizuālā atbalsta materiālus izglītojamiem mācīšanās prasmju apguvei

**VĒRTĒJUMS:** LABI

### 3.4.5. Atbalsts izglītojamiem ar speciālām vajadzībām

Izglītības iestāde realizē pirmsskolas izglītības programmu izglītojamiem ar redzes traucējumiem. Bērniem ir medicīniski pedagoģiskās komisijas atzinums par speciālās izglītības programmas nepieciešamību. Grupā ir speciālais pedagogs. Reizi mēnesī bērni apmeklē acu ārstu. Tiek ņemtas vērā citu speciālistu rekomendācijas, kuras iestādei iesniedz vecāki. Izglītojamiem ir individuālās nodarbības speciālā pedagoga kabinetā. Grupas pedagogi veido individuālo izglītības plānu izglītojamam, kuram nepieciešams asistents. Grupā ir nodrošināta vide, mācību materiāli un līdzekļi atbilstoši izglītojamo vajadzību nodrošināšanai, piem., gaismas galds, Montessori metodikas materiāli, tumsas telts, ergonomiskie galdi un krēsli individuālā darba veikšanai, mācību spēles, iekārtots atpūtas stūrītis, bezvadu austiņas pasaku un mūzikas klausīšanai u.c. Iestādē ir integrēts izglītojamais ar dzirdes traucējumiem. Vadītājas vietniece izglītības jomā konsultējās ar Līvupes attīstības centra speciālistiem, lai uzlabotu iestādes darbu izglītojamo individuālā izglītības plāna sastādīšanai. Pedagogi un vecāki izmantoja centra darbinieku konsultācijas un sniegtos pakalpojumus agrīnai bērnu vajadzību noteikšanai un nodrošināšanai.

**SASNIEGUMI:**

* Pedagogi sadarbībā ar iestādes atbalsta grupu nodrošina izglītojamiem ar speciālām vajadzībām atbalsta pasākumus.
* Ir sastādīti individuālie plāni sadarbībā ar vecākiem, izglītojamiem ar speciālām vajadzībām.

**TURPMĀKĀ ATTĪSTĪBA**:

* Turpināt veidot sadarbību ar Līvupes attīstības centru.

**VĒRTĒJUMS:** ĻOTILABI

### 3.4.6. Sadarbība ar izglītojamā ģimeni

Jauno izglītojamo vecāki tiek aicināti uz vecāku sapulci, lai iepazītos ar iestādes darbību, mērķiem, personālu, saņemt atbildes uz interesējošiem jautājumiem. Katra ģimene saņem mapi ar informāciju par bērna dienas gaitām, rotaļnodarbībām, sazināšanās iespējām ar iestādi, vadītājas pieņemšanas laikiem u.c. Grupu vecāku sapulcēs mācību gada sākumā iepazīstina ar iestādes gada galvenajiem virzieniem un vecāku līdzdalību mācību procesā.

Vecāki tiek informēti par iestādes darbību iestādes mājas lapā www.lpii-liepina.lv, vecāku sapulcēs, iestādes padomes sanāksmēs. Informācija tiek izvietota iestādes un grupu vecāku informācijas stendā.

Lai vecāki savlaicīgi tiktu informēti par plānotajiem pasākumiem un aktivitātēm grupā un izglītības iestādē, pie katras grupas ir izvietots grupas kalendārs ar plānotajām aktivitātēm.

Visās grupās ne retāk kā 2 reizes gadā tiek organizētas vecāku sapulces. Sapulcēs piedalās arī iestādes logopēde, lai sniegtu zināšanas vecākiem par bērnu valodas attīstību. Vadītājas vietniece sniedz ieskatu par bērnu zināšanu, prasmju un iemaņu apguvi un sadarbības iespējām ar vecākiem.

Vecāki tiek iepazīstināti ar normatīvajiem dokumentiem, apliecinot to ar parakstu.

Vecāki ir iepazīstināti ar kārtību, kā izteikt savus iebildumus vai priekšlikumus. Iestādes vestibilā ir pieejama kastīte priekšlikumu un sūdzību ievietošanai. Vecāki var pa e pastu nosūtīt priekšlikumus grupu skolotājiem, iestādes vadības pārstāvim, iestādes padomes pārstāvim.

Vecāku izteiktos priekšlikumus, sūdzības un ieteikumus fiksē, organizē pārrunas ar atbildīgo darbinieku, tiek izdarīti secinājumi un pieņemti lēmumi turpmākās darbības uzlabošanai.

Izglītības iestādes sniegtā informācija vecākiem par izglītojamo mācību sasniegumiem, uzvedību ir pamatota, savlaicīga un lietderīga. Nepieciešamības gadījumā pedagogi ar vecākiem sazinās telefoniski, bet būtisku informāciju par bērnu vecāki saņem katru dienu mutiski. Vecāki par bērna kavējumu informē izglītības iestādi telefoniski vai raksta iesniegumu. Telefona zvanus dežurējošais administrators reģistrē “Ienākošo zvanu reģistrācijas žurnālā” .

1 reizi gadā grupu skolotāji veic ar izglītojamā vecākiem individuālās pārrunas.

Izglītības iestāde sadarbojas ar ģimeni, ja nepieciešams individualizēts atbalsts, piem.,

* atbalsts izglītojamam, kurš pirmsskolas izglītības mācību saturu turpina apgūt mājmācībā,
* atbalsts izglītojamam, kuram iestādē nepieciešams asistents,
* atbalsts izglītojamam, kuram nepieciešams pielāgot dienas ritmu bērna individuālajām vajadzībām,
* atbalsts izglītojamiem, kuriem novēroti emocionāli un uzvedības traucējumi.

Izglītības iestādē tiek organizēti dažādi pasākumi sadarbības veicināšanai ar vecākiem: sporta sacensības, tēva diena, koncerti vecākiem, talka u.c.

Ar nodibinājuma "Liepājas Reģionālās slimnīcas atbalsta fonds" tika organizēta izglītojoša lekcija vecākiem**"Bērnu zobu higiēna un veseli zobi".**

**SASNIEGUMI:**

* Vecāki izmato tiešsaistes sistēmas [www.eliis.lv](http://www.eliis.lv) sniegtos pakalpojumus
* Veikta vecāku anketēšana iestādes darba analīzei.

**TURPMĀKĀ ATTĪSTĪBA**:

* Turpināt pilnveidot vecāku sapulces.
* Dažādot darba formas sadarbībai ar vecākiem.
* Veicināt pozitīvu sadarbību ar izglītojamo ģimenēm.

**VĒRTĒJUMS:** ĻOTILABI

## 3.5. Iestādes vide

### 3.5.1.Mikroklimats

Izglītības iestāde plāno un kopj tradīcijas, kas ir neatņemama izglītības procesa sastāvdaļa. Katru gadu tiek atzīmēti svētki, kuros piedalās visi iestādes bērni un darbinieki. Tie ir Zinību diena, Miķeļdiena, Mārtiņi, Latvijas dzimšanas diena, Ziemassvētki, Lieldienas, Mātes diena. Iestādē vairākus gadus atzīmē Dzimtās valodas dienu. Tā kļuvusi par jaunu tradīciju vecākā vecuma bērnu grupās. Kā tradīcija ir ieviesta svētku galda klāšana Latvijas dzimšanas dienā.

Izglītības iestādes darbiniekiem tiek organizēti pasākumi mācību gada sākumā, Skolotāju dienā, Latvijas 100gadei, Ziemassvētkos, mācību gada noslēgumā. Katru gadu tiek organizēta kolektīva ekskursija. Darbinieki tiek sumināti jubilejās. Notiek kolektīva fotografēšanās.

Izglītības iestāde savu tēlu un nostādnes popularizē pieredzes apmaiņas semināros, piedaloties konkursos un projektos, iesaistoties pilsētas mēroga pasākumos, izstādēs, konkursos. Uzņemam iestādē pieredzes apmaiņā viesus no citām Liepājas un valsts pirmsskolas izglītības iestādēm. Izglītības iestādes “Liepiņa” bērni un pedagogu ansamblis piedalās dažādos pasākumos pilsētā (piem. sadarbība ar Sociālo māju Liepājā, uzstāšanās Liepājas 5.vidusskolā) Plašsaziņas līdzekļos ir raksti par iestādes darbiniekiem, par pasākumiem iestādē.

Personāls un izglītojamie atbalsta cieņpilnas attiecības, pozitīvu uzvedību. Iestādē ir izstrādāta un tiek ievērota “Izglītojamo sūdzību iesniegšanas un izskatīšanas kārtība.” Tiek ievērota vadītāja rīcība, ja izglītojamais apdraud savu vai citu personu drošību. Nepieciešamības gadījumā tiek piesaistīti speciālisti no Izglītības pārvaldes atbalsta centra vai Izglītības pārvaldes sociālais pedagogs.

Atbalsts personālam tiek sniegts palīdzot risināt dažādas situācijas. Palīdzību sniedz iestādes vadītāja, vadītāja vietnieks izglītības jomā vai tiek organizēta atbalsta grupa izglītības iestādē. Iestādes darbiniekiem un vecākiem tika organizēti profesionālās pilnveides kursi "Bērnu uzvedības traucējumi un saskarsmes grūtības" ar lektori Gunitu Kleinbergu.

Darbinieki ievēro pedagoģisko un profesionālo ētiku. Iestādē ir izstrādātas “Pedagogu profesionālās ētikas pamatprasības”.Ētikas darbības pamatprincipi ir profesionalitāte, koleģialitāte, brīvība, atbildība, taisnīgums, patiesums, cieņa un pašcieņa, smalkjūtība. Gadījumos, kad konstatēta neētiska vai nepedagoģiska rīcība, tie tiek analizēti.

Darbinieku konfliktsituāciju gadījumā konflikts tiek risināts sarunu veidā. Ja nepieciešams, tiek sasaukta operatīva sanāksme vai izveidota darba grupa. Ja jautājumu nevar atrisināt iestādē uz vietas, tiek pieaicināti speciālisti no Izglītības pārvaldes.

Jautājumus izskata, ievērojot informācijas konfidencialitātes principu.

Vadītāja vietniece izglītības jautājumos organizē intervijas ar izglītojamiem par viņu labsajūtu iestādē. Intervijā iekļauti jautājumi par to, kas bērnam patīk iestādē, kā sadarbojas ar skolotājiem, kādas aktivitātes interesē. Tas palīdz izglītības iestādei veicināt pozitīvu mikroklimatu grupās un plānot darbību saskaņā ar izglītojamā vajadzībām un interesēm.

Izglītojamie ievēro iekšējās kārtības noteikumus. Ar iekšējās kārtības noteikumiem izglītojamos iepazīstina grupas skolotājs izglītojamam iestājoties pirmsskolas iestādē un katra mācību gada sākumā - septembra mēnesī. Ar iekšējās kārtības noteikumiem tiek iepazīstināti arī vecāki.

Darbinieki ievēro Darba kārtības noteikumus. Ar Darba kārtības noteikumiem darbinieki tiek iepazīstināti pirms darba uzsākšanas un katra mācību gada sākumā septembrī.

Izglītības iestādē nodrošina cieņpilnu attieksmi pret valsts simboliem. Tiek atskaņota valsts himna Zinību dienā, Latvijas valsts svētkos, izlaiduma svinībās. Gan darbinieki, gan izglītojamie valsts svētkos pie apģērba piesprauž sarkanbaltsarkanās svētku lentītes.

Izglītības iestādes apmeklētājus pieņemt vadītāja, vadītājas vietniece izglītības jautājumos, medicīnas māsa apmeklētāju pieņemšanas laikā. Iepriekš saskaņojot, var vienoties par apmeklējumu ārpus noteiktā pieņemšanas laika.

**SASNIEGUMI:**

* Ir izstrādāti metodiskos materiāli par emociju, jūtu, pozitīvas attieksmes veidošanu pret sevi, apkārtējiem un vidi
* Aktualizēt~~a~~s Ētikas kodekss
* Organizētas apmācības auklēm par mācību pieejas maiņu
* Pedagogiem organizēti apmainās braucieni uz citām iestādēm
* Tiek organizēti kolektīva saliedēšanas pasākumi

**TURPMĀKĀ ATTĪSTĪBA**:

* Veicināt darbinieku un vecāku līdzdalību sociāli emocionālās, estētiskas un attīstošas vides veidošanā

**VĒRTĒJUMS:** LABI

### 3.5.2.Fiziskā vide

Izglītības programma tiek īstenota 2 vietās: Bāriņu ielā 35a un Toma ielā 59. Sanitārtehniskie apstākļi ( apgaismojums, temperatūra, uzkopšana u.tml.) izglītības iestādes telpās ir atbilstoši mācību un audzināšanas procesa prasībām. Izglītības iestādes telpas atbilst programmas īstenošanai, ir funkcionālas. Estētiski noformētas, tīras un kārtīgas.

Iestādes teritorija ir sakopta, un tajā tiek uzturēta kārtība.

Regulāri tiek saņemti atzinumi no kontrolējošām institūcijām darbības turpināšanai:

|  |  |  |
| --- | --- | --- |
| Izglītības programmas vietas īstenošanas adrese | Atzinums | Izsniegšanas datums |
| Bāriņu iela 35a, Liepāja | Valsts ugunsdzēsības un glābšanas dienests | 03.09.2017. |
| Bāriņu iela 35a, Liepāja | Pārtikas un veterinārais dienests | 14.09.2017. |
| Bāriņu iela 35a, Liepāja | Pārtikas un veterinārais dienests | 01.03.2018. |
| Bāriņu iela 35a, Liepāja | Veselības inspekcija | 12.03.2018. |
| Bāriņu iela 35a, Liepāja | Pārtikas un veterinārais dienests | 07.05.2018. |
| Bāriņu iela 35a, Liepāja | Valsts ugunsdzēsības un glābšanas dienests | 27.04.2018. |
| Toma iela 59a, Liepāja | Valsts ugunsdzēsības un glābšanas dienests | 11.09.2017. |
| Toma iela 59a, Liepāja | Veselības inspekcija | 15.09.2017. |
| Toma iela 59a, Liepāja | Pārtikas un veterinārais dienests | 24.10.2017. |
| Toma iela 59a, Liepāja | Pārtikas un veterinārais dienests | 09.03.2018. |
| Toma iela 59a, Liepāja | Valsts ugunsdzēsības un glābšanas dienests | 24.04.2018. |
| Toma iela 59a, Liepāja | Pārtikas un veterinārais dienests | 29.05.2018. |

Izglītības iestāde un tās filiāles “Ķipars” teritorijas ir nožogotas. Saimniecības zona ir atdalīta no bērnu rotaļu laukuma. Bāriņu ielā 35a teritorijā ir sporta laukums. Teritorijā ir zālāja segums, izbūvētas ietves, rotaļu konstrukcijas.

Izglītības iestāde atrodas paralēli vienvirziena ielai. Netālu ir uzstādīta ceļa zīme “Uzmanību, bērni!”. Virzienā no Kungu ielas puses ierīkota gājēju pāreja. Iestādes ieejas vārtiņi atrodas uzreiz pie ielas ietves. Vārtiņi aprīkoti ar aizbīdni.

Pie filiāles “Ķipars” starp brauktuvi un trotuāru pretim izejai no iestādes ir uzstādīta aizsargbarjera.

2 grupas ir aprīkotas ar speciāliem drošības elementiem pret pirkstu iespiešanu durvīs. Uz asiem inventāra stūriem ir uzlikas, kas pasargā bērnus no traumām. Kāpņu telpā uz grupu, kurā uzturas bērni ar redzes traucējumiem, ir izceltas vietas ar atšķirīgu krāsojumu, kas ceļu uz grupu padara drošāku.

Teritorijas labiekārtošanā iesaistās arī vecāki un darbinieki. Izglītojamie kopā ar skolotājiem iesaistās apstādījumu veidošanā, izveidojot un kopjot puķu dobes.

Izglītības iestādē tiek veicināta ilgtspējīga attīstība – resursu taupīga izmantošana, droša, veselīga un dabai draudzīga rīcība, piem., izglītojamie un darbinieki šķiro atkritumus tiem paredzētos konteineros.

Komfortablu atbilstošu fizisko mikroklimatu grupās uztur, izmantojot datu lasītāju - logeri.

Mācību procesā tiek apgūtas tēmas par vides resursu taupīšanu, piem., mācību nedēļa “Mazais lielai pasaulei”, kuras ietvaros tika izstrādāti un izmantoti mācību materiāli par ūdens, elektrības un pārtikas resursu taupīšanu, transporta ietekmi, atkritumu šķirošanu.

2016.gada vasarā iestādē ir veikta tehniskā apsekošana, kuras laikā tika novērtēta iestādes teritorija un ēka. Ir sastādīts tehniskās apsekošanas atzinums, kurā ir ieteikumi uzlabojumiem. Līdz izglītības iestādei un filiālei ērti var nokļūt ar sabiedrisko transportu.

**SASNIEGUMI:**

* Ēkas ir siltinātas,
* Izveidotas un izvietotas piktogrammas teritorijā un ēkā.
* Izglītības iestādes vidē tiek veicināta ilgtspējīga attīstība – resursu taupīga izmantošana, droša, veselīga un dabai draudzīga rīcība.
* Darba grupa izstrādāja laukumu labiekārtošanas konceptu.

**TURPMĀKĀ ATTĪSTĪBA**:

* Turpināt veikt rotaļu laukumu labiekārtošanu.
* Turpināt veikt kosmētisko remontu.
* Veikt žoga nomaiņu filiālē “Ķipars”.

**VERTĒJUMS:** LABI

## 3.6. Iestādes resursi

### 3.6.1. Iekārtas un materiāltehniskie resursi

Izglītības iestāde ir nodrošināta ar atbilstošas platības telpām saskaņā ar izglītojamo skaitu un izglītības programmas specifiku.

Pedagogi ir nodrošināti un iestādē ir pieejami tehniskie līdzekļi un iekārtas, piem., ātršuvējs, skeneris, datori, printeris, projektors un ekrāns, interaktīvā tāfele, gaismas galdi, planšete. Grupā, kurā realizē speciālo izglītības programmu ir gaismas galds, redzes pārbaudes tabula, audio austiņas. Tiek izmantoti pilsētvides resursi mācību satura apguves nodrošināšanai – Liepājas informācijas centrs, Liepājas muzejs, teātris, leļļu teātris, Liepājas policija un ugunsdzēsēju depo, Liepājas ezers un putnu vērošanas stacija, Liepājas osta, parks, izglītības iestādes, kultūrvēsturiskā vide u.c.

Izglītojamiem regulāri tiek nodrošināta izglītības resursu pieejamība. Tiek nodrošināta mācību materiālā bāze – attīstošas spēles, mācību grāmatas, rotaļlietas, Katram bērnam ir individuālie mācību piederumi. Obligātās sagatavošanas skolai vecuma bērniem tiek nodrošināti izdevniecību “Lielvārds” un “Zvaigzne ABC” mācību līdzekļi “Sāksim mācīties” un “Raibā pasaule”. Bērnu un pedagoģiskā literatūra pieejama grupās un metodiskā kabineta bibliotēkā. Iestādē tiek abonēts laikraksts “Izglītība un Kultūra”, kā arī elektroniskais izdevums “Pirmsskola”. Drukātā veidā pieejami VISC metodiskie materiāli. Metodiskajā kabinetā pieejami mācību materiāli un līdzekļi, kas izmantojami pēc nepieciešamības, piem., ēnu teātra skatuve, bērnu atstarojošās drošības vestes, T krekli bērniem ar iestādes logo apdruku, mācību spēles veselīga dzīvesveida apgūšanai, mājturības un amatniecības piederumi. Ir daudzveidīgs sporta inventārs. Pavasarī tiek papildināta rotaļlietu bāze āra aktivitātēm.

**SASNIEGUMI:**

* Izglītības iestāde nodrošina ar izglītības programmu specifikai un apguvei atbilstošiem mācību tehniskajiem līdzekļiem un materiāliem izglītības programmas realizēšanai
* Visas grupas nodrošinātas ar datoriem

**TURPMĀKĀ ATTĪSTĪBA**:

* Iegādāties un uzstādīt interaktīvo tāfeli.
* Turpināt uzstādīt projektorus.
* Atjaunot un papildināt mācību līdzekļus.

**VĒRTĒJUMS:** ĻOTI LABI

### 3.6.2. Personālresursi

Izglītības iestādē strādā 32 pedagogi.

Izglītības iestādē analizē un aktualizē pedagogu profesionālās kompetences pilnveidi. Iestādes vadība atbalsta pedagogu dalību dažādās ar pedagoģisko darbu saistītās aktivitātēs gan iestādē, gan ārpus iestādes.

Iestāde atbalsta dalību un aicina iesaistīties pedagogus profesionālās aktivitātēs. PII “Liepiņa” tika saskaņota A līmeņa pedagogu profesionālās pilnveides programma “Bērnu emocionālā audzināšana un attīstība”, ar īstenošanas laiku līdz 2019.gada 14.decembrim. Pedagogiem tiek nodrošinātas iespējas apmeklēt ikgadējo Liepājas skolotāju konferenci. Informācijas stendā tiek ievietoti paziņojumi par kursu piedāvājumiem. Pedagogi piedalās pilsētas pieredzes apmaiņas pasākumos. Tika organizēts pieredzes apmaiņas brauciens uz Durbes PII “Ābolītis”. Pedagogi apmeklēja Liepājas pilsētas sākumizglītības jomas koordinatores D.Jaunzemes semināru ciklu “Caurviju prasmes” saistībā ar jauno pirmsskolas vadlīniju un mācību satura ieviešanu. Pedagogiem tika nodrošināta iespēja vērot tiešraides konferencipar pirmsskolas jautājumiem “Darbojos, izzinu – mācos ar prieku”.Iestādes logopēde I.Eglija aktīvi iesaistās pilsētas logopēdu metodiskās apvienības darbā. Pedagogiem tiek sniegts atbalsts, piedāvājot apmeklēt sociālā pedagoga Ingas Dobeles vadītās kovīzijas. Iestādes aukles piedalījās kursos tehniskajiem darbiniekiem "Bērnu tiesību aizsardzība". Tika organizēta ekskursija pedagogiem uz “Pozitīvo sajūtu telpu” Liepājas 8.vidusskolā. Iestāde piedalījās pieredzes nodošanā, demonstrējot rotaļdarbību ar bērniem no 6 - 7 gadiem Liepājas sākumskolu skolotājiem priekšstatu gūšanai par pirmsskolas darbu.

Zināšanas pedagogi izmanto, ieviešot jauninājumus iestādē un daloties pieredzē ar citiem iestādes pedagogiem.

**SASNIEGUMI:**

* Pedagogi regulāri pilnveido savu profesionālo kompetenci.
* Pedagogi dalās savā darba pieredzē ar citiem pilsētas un Latvijas pedagogiem.
* Izveidots pedagogu profesionālās kompetences pilnveides plāns.

**TURPMĀKĀ ATTĪSTĪBA**:

* Turpināt atbalstīt pedagogu iesaistīšanos kovīzijās.

**VĒRTĒJUMS:** LABI

## 3**.7. Iestādes darba organizācija, vadība un kvalitātes nodrošināšana**

### 3.7.1. Iestādes darba pašvērtēšana un attīstības plānošana

Izglītības iestādes personāls un vecāki ir informēti par pašvērtēšanas procesu izglītības iestādē, kā arī par tā mērķi, uzdevumiem un plānoto norises gaitu. Informācija tiek sniegta darbinieku un iestādes padomes sanāksmēs. Izglītības iestādes vadība nodrošina ieinteresēto pušu iesaistīšanos pašvērtēšanas un attīstības plānošanas procesā. Pašvērtējuma veikšanai izdots rīkojums un sastādīts pašvērtēšanas organizēšanas plāns, kurā norādīti uzdevumi, termiņi un atbildīgās personas. Darbinieki iestādes pašvērtēšanā tika iesaistīti gan individuāli, gan organizējot darbu grupās. Tika veikta darbinieku un vecāku aptauja.

Kvalitātes rādītāji tiek vērtēti, balstoties uz pierādījumiem.

Iestādes pašvērtējums tiek apkopots pašnovērtējuma ziņojumā, kurš tiek ievietots izglītības iestādes mājas lapā [www.lpii-liepina.lv](http://www.lpii-liepina.lv) līdz 31.augustam. katru gadu pašvērtējuma ziņojums tiek aktualizēts.

Pamatojoties uz pašvērtējuma rezultātiem tiek veidots iestādes attīstības plāns. Ar plānoto attīstību darbinieki tiek iepazīstināti līdz 1.oktobrim darbinieku sapulcē, vecāki - iestādes padomes sanāksmē un vecāku sapulcēs mācību gada sākumā.

Saskaņā ar pašvaldības attīstības plānu, pirmsskolas izglītības iestāžu darba plānu un iestādes attīstības plānu, tiek sastādīts gada plāns un mēneša plāns.

**SASNIEGUMI:**

* Veikta iestādes pašvērtēšana.
* Izveidots iestādes attīstības plāns
* Tiek veiktas personāla un vecāku aptaujas

**TURPMĀKĀ ATTĪSTĪBA**:

* Iesaistīt pašvērtēšanā tehnisko personālu, izstrādājot aptaujas anketas.
* Pilnveidot iestādes pašvērtēšanas sistēmu.
* Iesaistīt iestādes padomi tālākās attīstības plānošanā.

**VERTĒJUMS:** LABI

### 3.7.2. Iestādes vadības darbs un personāla pārvaldība

Izglītības iestādē ir tās darbību reglamentējošie dokumenti, kas atbilst normatīvo aktu prasībām. Iestādes darbību nosaka 12.04.2012. apstiprinātais iestādes nolikums. Grozījumi nolikumā veikti 19.09.2013.

Izglītības iestādes vadība savā darbībā ievēro un veicina gan izglītojamos, gan personālu ievērot vispārcilvēciskās un demokrātijas vērtības, tajā skaitā lojalitāti Latvijas Republikai un Satversmei, un ētikas normas. Tās ir ietvertas audzināšanas plānā, pedagoģiskā darba plānā, ētikas kodeksā. Šīs vērtības tiek aktualizētas rotaļnodarbībās un pasākumos, iestādes noformējumā.

Izglītības iestādē organizatoriskā struktūra ir noteikta shēmā . Amata aprakstos ir noteikta amata pakļautība un kompetences.

Dokumenti atbilst dokumentu izstrādāšanas un noformēšanas prasībām un ir sakārtoti atbilstoši lietu nomenklatūrai.

Izglītības iestādes vadītājs ievieš jauninājumus izglītības iestādes darbības un kvalitātes kultūras pilnveidei.

Izglītības iestādes vadība sadarbojas ar iestādes padomi, organizējot iestādes padomes sanāksmes ne retāk kā 2 reizes gadā.

Izglītības iestādes vadītājs plāno, organizē un vada iestādes darbu, deleģē pienākumus un uzrauga to izpildi.

Iestādes vadības sanāksmes ir regulāras un dokumentētas.

Iestādes vadība nodrošina informācijas apmaiņu ar personālu par pieņemtajiem lēmumiem un to izpildi darbinieku sanāksmēs, pedagoģiskās padomes sēdēs.

Izglītības iestādes vadība profesionāli un kvalitatīvi pilda uzticētos pienākumus, sadarbojas gan savā starpā, gan ar izglītības iestādes personālu, izglītojamiem, viņu vecākiem un citām ieinteresētajām pusēm.

**SASNIEGUMI:**

* Iestādē ir noteikta vadības struktūra un katra kompetences joma.

**TURPMĀKĀ ATTĪSTĪBA**:

* Aktualizēt darbinieku amata aprakstus.
* Pilnveidot iestādes padomes darbu.

**VERTĒJUMS:** LABI

### 3.7.3. Iestādes sadarbība ar citām institūcijām

Izglītības iestāde sadarbojas ar Liepājas pilsētas Domi, apmeklējot organizētos pasākumus, veicot rīkojumu un priekšlikumu izpildi, iesniedzot ierosinājumus izmaiņām normatīvajos aktos.

Cieša sadarbība notiek ar Izglītības pārvaldi. Regulāri notiek sanāksmes, kurās tiek izskatīti aktuāli jautājumi. Notiek budžeta saskaņošana.

Sadarbības partneri ir arī pakalpojumu sniedzēji, kas nodrošina pilnvērtīgu iestādes darbību.

Izglītojamo ēdināšanu nodrošina SIA “Zālītes A”. Par ēdināšanas kvalitāti veikta darbinieku aptauja. Jautājumi par ēdināšanu iekļauti arī vecāku aptaujā. Notiek regulāras sanāksmes ar SIA “Zālītes A” valdes locekļiem, lai veiktu uzlabojumus.

Veļas mazgāšanas pakalpojumu nodrošina SIA “TiaraL”. Apsardzi nodrošina SIA “Drošības birojs”.

Izglītības iestāde mācību un audzināšanas nolūkos sadarbojas ar Liepājas uzņēmumiem un organizācijām, piem., bibliotēku “Vecliepājas Rūķis”, folkloras kopu “Atštaukas”, Liepājas olimpisko centru, citām pirmsskolas izglītības iestādēm u.c. Iestāde sadarbojas ar Sociālo dienestu un Bāriņtiesu. Iestāde sadarbojas ar biedrību “Liepziediņa bērnība”. 5 gadu laikā kopīgi realizēti 8 projekti.

Izglītības iestāde iesaistās reģionālos, valsts un starptautiskos projektos, veicinot izglītības iestādes atpazīstamību un prestižu, piem., Erasmus + starptautiska mēroga projektā uzņēmām jauniešus no Polijas, Ukrainas, Čehijas, Turcijas, Grieķijas, Krievijas, Itālijas. Projekta mērķis bija veicināt bērnu izpratni par vides uzkopšanas nepieciešamību. Bērniem bija iespēja darboties kopā ar jauniešiem un iesaistīties kustību rotaļās āra vidē. Sadarbībā ar biedrību "Baringtons K2" tika realizēts projekts “Mājas”, K.Lieģenieces vadībā.

Sporta skolotājs E.Kalvenieks piedalījās sporta pasākuma “Rotaļu maratons” organizēšanā un vadīšanā Liepājas PII “Liepiņa”, Kristīgā PII , PII “Dzintariņš” un PII “Pienenīte” bērniem.

**SASNIEGUMI:**

* Izglītības iestāde iesaistās reģionālos, valsts un starptautiskos projektos, veicinot izglītības iestādes atpazīstamību un prestižu.
* Tiek nodrošināta kvalitatīva ēdināšana izglītojamiem sadarbībā ar apkalpojošo uzņēmumu.

**TURPMĀKĀ ATTĪSTĪBA**:

* Iesaistīties starptautiskos projektos sadarbībā ar Liepājas Universitāti.
* Atbalstīt biedrības “Liepziediņa bērnība” darbību.
* Veicināt iestādes dalību projektos ( e twinning, sadarbībā ar biedrībām u.c.)

**VERTĒJUMS:** LABI

# 4.Citi sasniegumi

Pirmsskolas izglītības iestādē darbojas pedagogu ansamblis, kas pārstāv iestādi sniedzot priekšnesumus gan iestādē, gan ārpus iestādes. Ir notikuši koncerti Liepājā, Grobiņā, Rīgā, Priekulē. Notikusi uzstāšanās Oslo. Ansambli uzaicināja sniegt koncertprogrammu Sociālajā dzīvojamā mājā Flotes ielā 14, Liepājā.

Pirmsskolas izglītības iestāde “Liepiņa” konkursā ieguvusi  arodbiedrības atzītu statusu „Pedagogam draudzīgākā izglītības iestāde 2015”. LIZDA konkursa mērķis ir veidot darba devēju lielāku izpratni par cienīgiem darba apstākļiem pedagogiem un veicināt darba vides pilnveidi, lai tā kvalitatīvi nodrošinātu pedagogu profesionālo darbību un apmierinātu sabiedrības vajadzības pēc kvalitatīvas izglītības. Par pedagogiem draudzīgu var uzskatīt izglītības iestādi, kurā izveidota droša un sakārtota sociālā vide – savstarpējās attiecības, saskarsme, atbalsts, sadarbība, kontrole; fiziskā vide – lietas, telpas, darbavieta, aprīkojums, drošība, funkcionalitāte, ergonomika, atalgojums; kā arī informatīvā vide – simboli, nozīmes, informācija, reputācija. Konkursā tika vērtētas izglītības iestādes, kurās vismaz 70% darbinieku ir arodbiedrības biedri.

5.Pašvērtējuma kopsavilkums

|  |  |
| --- | --- |
| **Jomas** | **Vērtējuma līmenis** |
| **1.joma – Mācību saturs - iestādes īstenotās izglītības programmas.** | labi |
| **2.joma - Mācīšana un mācīšanās.** |  |
| Kritērijs 2.1. Mācīšanas kvalitāte. | labi |
| Kritērijs 2.2. Mācīšanās kvalitāte. | ļoti labi |
| Kritērijs 2.3. Vērtēšana kā mācību procesa sastāvdaļa | labi |
| **3.joma –Izglītojamo sasniegumi.** | labi |
| Kritērijs 3.1. Izglītojamo sasniegumi ikdienas darbā. | labi |
| **4.joma -Atbalsts izglītojamiem.** |  |
| Kritērijs 4.1. Psiholoģiskais atbalsts, sociālpedagoģiskais atbalsts un izglītojamo drošības garantēšana (drošība un darba aizsardzība). | labi |
| Kritērijs 4.2. Atbalsts personības veidošanā. | labi |
| Kritērijs 4.3. Atbalsts karjeras izglītībā. | ļoti labi |
| Kritērijs 4.4. Atbalsts mācību darba diferenciācijai. | labi |
| Kritērijs 4.5. Atbalsts izglītojamiem ar speciālām vajadzībām. | ļoti labi |
| Kritērijs 4.6. Sadarbība ar izglītojamā ģimeni. | loti labi |
| **5.joma – Iestādes vide.** |  |
| Kritērijs 5.1. Mikroklimats. | labi |
| Kritērijs 5.2. Fiziskā vide. | labi |
| **6. joma- Iestādes resursi.** |  |
| Kritērijs 6.1. Iekārtas un materiāltehniskie resursi. | ļoti labi |
| Kritērijs 6.2. Personālresursi. | labi |
| **7. joma - Iestādes darba organizācija, vadība un kvalitātes nodrošināšana.** |  |
| Kritērijs 7.1. Iestādes darba pašvērtēšana un attīstības plānošana. | labi |
| Kritērijs 7.2. Iestādes vadības darbs un personāla pārvaldība. | labi |
| Kritērijs 7.3. Iestādes sadarbība ar citām institūcijām. | labi |

# 6.Turpmākā attīstība (balstīta uz pašvērtējumā iegūtajiem secinājumiem)

|  |  |
| --- | --- |
| **Iestādes darbības pamatjoma** | **Turpmākās attīstības vajadzības** |
| 1.JOMA –  MĀCĪBU SATURS - IESTĀDES ĪSTENOTĀS IZGLĪTĪBAS PROGRAMMAS | * Turpināt aktualizēt izglītības programmas atbilstoši izglītojamo vajadzībām un pieprasījumam. * Turpināt mainīt un pilnveidot mācību pieejas bērnu izglītošanā un audzināšanā ( grupas vides iekārtojums, metodisko materiālu izgatavošana caurviju prasmju apguvei, skolotāju pašizglītošanās mācību pieejas ieviešanai). |
| 2.JOMA -  MĀCĪŠANA UN MĀCĪŠANĀS | * Turpināt izstrādāt metodiskos materiālus caurviju prasmju apguvei. * Īstenot mācību satura plānošanu kā integrētas mācības par aktuālu tematu periodam ne īsākam par vienu mēnesi. * Informācijas pieejamība e-vidē ( ELIIS), * Ieviest stratēģijas izglītojamo pašvadītas mācīšanās sekmēšanai. * Iesaistīt vecākus bērnu izziņas intereses nodrošināšanai tēmas apguvē. * Izstrādāt izglītojamā mācību sasniegumu vērtēšanas kārtību, kritērijus. |
| 3.JOMA –  IZGLĪTOJAMO SASNIEGUMI | * Turpināt attīstīt izglītojamo talantu, spējas un sniegt atbalstu izglītojamiem ar mācīšanās grūtībām * Izveidot izglītojamo mācību sasniegumu kartes * Sadarboties ar vecākiem izglītojamā talanta attīstīšanai |
| 4.JOMA -  ATBALSTS IZGLĪTOJAMIEM | * Sadarbībā ar pilsētas pašvaldību risināt jautājumu par medicīnas māsas štata vietas nodrošināšanu uz visu iestādes darba laiku no plkst.7.00-18.30. * Turpināt sadarboties ar sociālo pedagogu pedagoģisko situāciju risināšanai un izglītojamo emocionālas drošības garantēšanai. * Daudzveidot interešu izglītības piedāvājumu iestādē. * Veikt izglītojamo mācību sasniegumu formatīvo vērtēšanu. * Veidot atbalstu izglītojamo pašapziņas attīstīšanai. * Turpināt veicināt bērnu izziņas interesi par profesiju daudzveidību, organizējot mācību ekskursijas uz uzņēmumiem tuvākajā apkārtnē. * Nodrošināt diferencētu pieeju mācību procesā * Izstrādāt vizuālā atbalsta materiālus izglītojamiem mācīšanās prasmju apguvei * Turpināt veidot sadarbību ar Līvupes attīstības centru. * Turpināt pilnveidot vecāku sapulces. * Dažādot darba formas sadarbībai ar vecākiem. * Veicināt pozitīvu sadarbību ar izglītojamo ģimenēm. |
| 5.JOMA –  IESTĀDES VIDE | * Veicināt darbinieku un vecāku līdzdalību sociāli emocionālās, estētiskas un attīstošas vides veidošanā * Turpināt veikt rotaļu laukumu labiekārtošanu. * Turpināt veikt kosmētisko remontu. * Veikt žoga nomaiņu filiālē “Ķipars”. |
| 6.JOMA-  IESTĀDES RESURSI | * Iegādāties un uzstādīt interaktīvo tāfeli. * Turpināt uzstādīt projektorus. * Atjaunot un papildināt mācību līdzekļus. * Turpināt atbalstīt pedagogu iesaistīšanos kovīzijās. |
| 7.JOMA-  IESTĀDES DARBA ORGANIZĀCIJA, VADĪBA UN KVALITĀTES NODROŠINĀŠANA | * Iesaistīt pašvērtēšanā tehnisko personālu, izstrādājot aptaujas anketas. * Pilnveidot iestādes pašvērtēšanas sistēmu. * Iesaistīt iestādes padomi tālākās attīstības plānošanā. * Aktualizēt darbinieku amata aprakstus. * Pilnveidot iestādes padomes darbu. * Iesaistīties starptautiskos projektos sadarbībā ar Liepājas Universitāti. * Atbalstīt biedrības “Liepziediņa bērnība” darbību. * Veicināt iestādes dalību projektos ( e twinning, sadarbībā ar biedrībām u.c.) |

Pirmsskolas izglītības iestādes “Liepiņa” vadītāja A.Verbele

2019.gada 30.augustā